Trijų Baltijos šalių universitetų rektorių stipendijos konkurso sąlygos

*Trijų Baltijos šalių universitetų (Tartu universiteto, Latvijos universiteto ir Vilniaus universiteto) rektoriai, remdamiesi 2017 m. lapkričio 3 d. pasirašytu Rektorių stipendijos konkurso susitarimu, kasmet skelbia stipendijos konkursą.*

**1. Stipendijos tikslas**

Stipendija siekiama skatinti domėjimąsi estų, latvių ir lietuvių kalbomis ir kultūromis, šių kalbų mokymąsi.

**2. Stipendijos dydis**

Skiriama **2000 (dviejų tūkstančių) eurų** dydžio stipendija. Universitetai konkursą organizuoja kiekvienais metais. Baigiamąjį stipendijos konkurso etapą organizuoja ir stipendiją išmoka Tartu universitetas, Latvijos universitetas ir Vilniaus universitetas paeiliui.

**3. Reikalavimai pretendentams**

Kandidatuoti kviečiami Latvijos, Tartu ir Vilniaus universitetų visų studijų programų ir visų studijų pakopų studentai (taip pat ir studentai, kurie pagal mainų programas minėtuose universitetuose studijuoja visus mokslo metus, t.y. rudens ir pavasario semestre), mokantys estų, latvių arba lietuvių kalbą bent C1 lygiu, o kitas dvi kalbas – bent A2 lygiu.

**4. Stipendijos skyrimo sąlygos**

Pretendentai vieną Baltijos šalių kalbą turi mokėti C1 lygiu, o kitas dvi – bent A2 lygiu.

# 5. Stipendijos skyrimo komisija

Stipendijos prašymus nagrinėja komisija, kurią tvirtina Latvijos universiteto rektorius, paskirdamas komisijos pirmininką ir sekretorių.

Komisiją sudaro Baltijos šalių kalbų ekspertai.

Komisija priima sprendimą dalyvaujančių narių balsų dauguma. Komisija turi sprendimo teisę, jei joje dalyvauja bent pusė jos narių ir jei balsavime dalyvauja bent pusė komisijos atstovų. Balsams pasiskirsčius po lygiai, komisijos pirmininko balsas yra lemiamas.

# 6. Prašymų dalyvauti stipendijos konkurse pateikimas

Konkurso metu bus vertinami kiekvieno kandidato tiek rašytiniai, tiek kalbėjimo įgūdžiai, konkursas vyks trimis etapais.

*Kiekvienos šalies konkurso etapas raštu*: iki 2022 m. sausio 31 d. pretendentai turi pateikti tris rašto darbus: vieną lietuvių, vieną latvių ir vieną estų kalba. **Darbus siųskite adresu:** agne.navickaite@flf.vu.lt

**Šiais metais dalyviai turi pasirinkti vieną C1 lygio temą (arba temą gimtąja kalba):**

1) LT: Pandemija ir kalbinė kūryba – latviški, lietuviški, estiški akcentai.

LV: Pandēmija un valodas jaunrade – latviešu, lietuviešu, igauņu valodas akcenti.

EE: Pandeemia ja keeleuuendus – uut läti, leedu, eesti keeles.

2) LT: Latvija, Lietuva, Estija – vienybė ir įvairovė.

LV: Latvija, Lietuva, Igaunija – vienotība un dažādība.

EE: Läti, Leedu, Eesti – ühtsus ja mitmekesisus.

3) LT: Latvijos, Lietuvos ir Estijos kultūrinis kraštovaizdis, jo kalbiniai atspindžiai.

LV: Latvijas, Lietuvas un Igaunijas kultūrainava un tās valodiskais spogulis.

EE: Läti, Leedu ja Eesti kultuurimaastik ja selle keeleline peegeldu.

Formalieji reikalavimai: šriftas *Times New Roman*; šrifto dydis – 12; tarpas tarp eilučių – 1.5; apimtis – iki 3 puslapių.

**Kitomis dviem kalbomis dalyvis gali rašyti pasirinkęs temą iš paprastesnių temų sąrašo. Dalyvis gali rinktis dvi skirtingas temas arba ta pačia tema rašyti abiem kalbomis:**

1) LT: Latvių, lietuvių, estų kalbos ar vis dėlto anglų kalba?

LV: Latviešu, lietuviešu, igauņu valoda vai tomēr angļu valoda?

EE: Läti, leedu, eesti keel või hoopis inglise keel?

2) LT: Latvių, lietuvių, estų kalbos ir mano ateities perspektyvos.

LV: Latviešu, lietuviešu, igauņu valoda un manas nākotnes perspektīvas.

EE: Läti, leedu, eesti keel ja minu tulevikuväljavaated.

3) LT: Latvių, lietuvių, estų kalbos mano kasdieniame gyvenime.

LV: Latviešu, lietuviešu un igauņu valoda manā ikdienas dzīvē.

EE: Läti, leedu ja eesti keel minu igapäevaelus.

Formalieji reikalavimai: šriftas *Times New Roman*; šrifto dydis – 12; tarpas tarp eilučių – 1.5; apimtis – iki 3 puslapių.

*Kiekvienos šalies konkurso etapas žodžiu*

Apie kiekvienos šalies konkurso raštu rezultatus dalyviui el. paštu bus pranešta per pirmąją vasario savaitę. Dalyviai taip pat gaus ir informaciją apie kito konkurso etapo sąlygas. Kiekvienoje šalyje etapas žodžiu vyks vasario mėnesį, data bus patikslinta. Apie rezultatus ir paskutinio etapo tvarką dalyviai bus informuoti individualiai.

*Baigiamasis etapas* kasmet vyksta vis kitame universitete, jame dalyvauja visų trijų universitetų pirmųjų dviejų etapų geriausi dalyviai.

Baigiamojo konkurso etapo sąlygas ir taisykles skelbia tais metais stipendiją išmokantis universitetas.